


[bookmark: _Hlk212116421]Na temelju članka 48. Zakona o lokalnoj i područnoj (regionalnoj) samoupravi (»Narodne novine« broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 47. Statuta Grada Trilja (»Službeni glasnik Grada Trilja« broj: 03/09, 01/13, 02/18, 01/21, 05/23 i 09/23 i 07/25) i članka 6. Pravilnika o načinu i uvjetima dodjele novčanih potpora studentima s područja Grada Trilja (»Službeni glasnik Grada Trilja« broj: 11/21 i 08/25), Gradonačelnik Grada Trilja objavljuje:

NATJEČAJ
za dodjelu novčanih potpora studentima
s područja Grada Trilja


[bookmark: _Hlk84337533]Grad Trilj u akademskoj godini 2026./2027. dodjeljuje novčane potpore svim redovitim studentima na području Grada Trilja, studentima poslijediplomskih studija i studentima na redovitom školovanju iz kategorije „izvrsni studenti“ i studentima  koji se obrazuju za deficitarna zanimanja. 
Potpore se odobravaju prema prijavljenim i odobrenim zahtjevima za deset mjeseci u iznosu od 150,00 eura mjesečno, odnosno 220,00 eura mjesečno za studente poslijediplomskih studija, 320,00 eura za kategoriju „izvrsni studenti“ te 225,00 eura za studente koji se obrazuju za deficitarna zanimanja sukladno Odluci Gradonačelnika.

I. UVJETI NATJEČAJA
Pravo na novčanu potporu mogu ostvariti redoviti studenti državljani Republike Hrvatske s prebivalištem na području Grada Trilja koji studiraju na javnim visokim učilištima, a koji ispunjavaju sljedeće opće uvjete: 

1. da su redovito upisani u prvu, drugu, treću ili četvrtu godinu preddiplomskog sveučilišnog studija ili stručnog studija tijekom studijskog programa, ili
2. da su redovito upisani u prvu, drugu, treću, četvrtu, petu ili šestu godinu integriranoga preddiplomskog i diplomskoga sveučilišnog studijskog programa, ili
3. da su redovito upisani u prvu ili drugu godinu diplomskoga sveučilišnog studija ili specijalističkoga diplomskog studijskog programa, ili
4. da su upisani u prvu, drugu ili treću godinu poslijediplomskog sveučilišnog studija, ili
5. da su upisani u prvu ili drugu godinu poslijediplomskog stručnog studija,
6. studenti koji upisuju višu godinu poslijediplomskog sveučilišnog studija ili višu godinu poslijediplomskog stručnog studija najmanje 45 ECTS bodova iz prethodne godine i preporuku jednog sveučilišnog profesora, 
7. studenti koji se prijavljuju za kategoriju „izvrsni studenti“ prosjek ocjena od najmanje 4,50 u dosadašnjem razdoblju studiranja, 
8. da se ne obrazuju izvanredno, uz rad (ne odnosi se na studente poslijediplomskih studija)
9. da nisu apsolventi,
10. da student i barem jedan od roditelja imaju prebivalište na području Grada Trilja najmanje 6 (šest) mjeseci prije objavljivanja natječaja, 
11. da ne ostvaruju pravo na neku drugu stipendiju ili potporu tijekom školovanja.

II. POTREBNA DOKUMENTACIJA KOJA SE PRILAŽE UZ PRIJAVU

1. Popunjen obrazac prijave za dodjelu studenske potpore (u privitku natječaja),
2. Potvrda o redovnom upisu u akademskoj godini 2026./2027. u prvu, drugu ili višu godinu redovnog studija, izdana i ovjerena od strane matičnog fakulteta u svrhu ostvarivanja prava na stipendiju (potvrde iz sustava e-Građani nisu prihvatljive jer iz sadržaja istih nije razvidno koji semestar/godinu student pohađa),
3. Preslik važeće osobne iskaznice studenta (preslik s obje strane), ili povrda o 
prebivalištu za studenta (ne starija od 30 dana od dana objave natječaja),
4. Preslik važeće osobne iskaznice barem jednog roditelja (preslik s obje strane), ili
potvrda o prebivalištu barem jednog roditelja (ne starija od 30 dana od dana objave natječaja),
5. Izjava da student nije korisnik neke druge potpore po osnovi školovanja i da su podaci u prijavi i priloženoj dokumentaciji točni (u privitku natječaja),
6. IBAN broj računa (preslik kartice, preslik ugovora o otvaranju žiro ili tekućeg računa, potvrda banke o broju žiro ili tekućeg računa i sl.),
7. Potvrda fakulteta o upisanoj godini i ostvarenih barem 45 ECTS bodova iz prethodne godine te preporuka sveučilišnog profesora za studente koji upisuju višu godinu poslijediplomskog sveučilišnog studija ili višu godinu poslijediplomskog stručnog studija. 
8. Ovjeren prijepis ocjena u dosadašnjem razdoblju studiranja (za kategoriju „izvrsni studenti“).

III. OSTALI UVJETI

Korisniku potpore prestaje pravo na isplatu potpore i dužan je vratiti isplaćeni iznos u sljedećim slučajevima:
1. ako promijeni mjesto prebivališta izvan područja Grada Trilja,
2. ako tijekom studiranja prekine studij,
3. ako tijekom studiranja ponavlja semestar ili godinu ili se ispiše sa studija,
4. ako mu je tijekom studiranja izrečena stegovna mjera isključenja sa studija,
5. ako prestane ispunjavati uvjete na temelju kojih je ostvario potporu,
6. ako ne završi studij u roku za koji mu je potpora odobrena,
7. iz drugih razloga koji proizlaze iz Pravilnika o načinu i uvjetima dodjele novčanih potpora studentima s područja Grada Trilja.
Ukoliko žele ostvariti pravo na novčanu potporu Grada Trilja, studenti se moraju odreći drugih potpora odnosno stipendija.
Prijave s kompletnom traženom dokumentacijom podnose se zaključno do 06. studenoga 2026. godine na adresu: 
                                                             GRAD TRILJ
Upravni odjel općih poslova, lokalne samouprave
i društvenih djelatnosti
Poljičke republike 15, 21240 Trilj
(s naznakom - za studentske potpore)


Nepotpune i nepravodobne prijave se neće uzeti na razmatranje.

Povjerenstvo za provedbu postupka dodjele novčanih potpora redovitim studentima s područja Grada Trilja predložit će kandidate Gradonačelniku, koji će donijeti Odluku o dodjeli novčanih potpora studentima koji su zadovoljili uvjete natječaja.
Rezultati natječaja će biti objavljeni na oglasnoj ploči Grada Trilja u roku 30 dana od zaključivanja natječaja i na službenoj web stranici Grada Trilja (http://www.trilj.hr), te putem obavijesti kandidatima.
Nakon isteka natječajnog roka, dokumenti priloženi uz prijavu ne vraćaju se kandidatima.
Prava i obveze korisnika potpore i Grada Trilja regulirat će se posebnim ugovorom, a sve u skladu s odredbama Pravilnika o načinu i uvjetima dodjele novčanih potpora redovitim studentima s područja Grada Trilja.


                                                                                                     GRADONAČELNIK

                                                                                                     Ivan Bugarin, dipl. ing. el. 





